**TŠETANES NAAL - KOULUTUSPOLUILLA -HANKE (ESR)**

Tšetanes naal – koulutuspoluilla -hankkeessa (2016 – 2018) edistetään Suomen romaniväestön yhdenvertaisuutta, osallistumismahdollisuuksia sekä hyvinvointia. Tavoitteena on, että koulutuksen kautta romanit pääsevät yhä paremmin kiinni yhteiskuntaan ja työelämään. Hanke vastaa osaltaan Romanipoliittisessa ohjelmassa esiin nostettuihin tarpeisiin.

Hankkeen aikana työskennellään yksilöllisesti sellaisten nuorten ja aikuisten romanien kanssa, jotka tarvitsevat tukea koulutuspolullaan. Samalla tarjotaan opettajille ja ohjaajille sekä viranomaisille ja päättäjille mahdollisuuksia kasvattaa osaamistaan romanikulttuuriin ja romaneiden koulutukseen liittyvissä asioissa. Tavoitteena on vahvistaa eri toimijoiden välistä yhteistyötä ja varmistaa romaniväestön erityistarpeitten huomioiminen, kun koulutusta suunnitellaan, kehitetään, tarjotaan ja toteutetaan.

Valtakunnallista hanketta koordinoi Diakonia-ammattikorkeakoulu ja sitä tehdään yhdessä Suomen Romanifoorumi ry:n, Helsingin, Tampereen ja Salon kaupunkien, Helsingin Diakonissalaitoksen/Vamoksen, Seurakuntaopiston sekä Otavan Opiston kanssa.

Hanke toteutetaan Euroopan Sosiaalirahaston (ESR) varoilla. Rahoittajana toimii opetus- ja kulttuuriministeriö (OKM) sekä Pohjois-Pohjanmaan ELY-keskus. Hanke sisältyy OKM:n Osuvaa osaamista -toimenpidekokonaisuuden Sujuvat siirtymät -osioon.

**Lisätietoa Tšetanes naal – koulutuspoluilla -hankkeesta antaa:**

Projektipäällikkö Sari Hammar

sari.hammar@diak.fi, p. 040 506 6416

**Suomen Romanifoorumi ry**

Toiminnanjohtaja Allan Armas Lindberg – allan.lindberg@romanifoorumi.fi, p. 044 293 3947

Hanketyöntekijä Kyösti Florin – kyosti.florin@romanifoorumi.fi

Verkostokoordinaattori Sanna Lindberg – sanna.lindberg@romanifoorumi.fi, p. 044 337 7102

**Helsingin kaupunki**

Hanketyöntekijä Miikka Piiroinen – miikka.piiroinen@hel.fi, p. 03 310 82960

**Tampereen kaupunki**

Hanketyöntekijä Keijo Svart – keijo.svart@tampere.fi, p. 040 801 2732

**Salon kaupunki**

Hanketyöntekijä Tuula Lindgren – tuula.lindgren@salo.fi, p. 044 778 7703

**Helsingin Diakonissalaitos/Vamos**

Hanketyöntekijä Sami Seppilä – sami.seppila@hdl.fi

Hanketyöntekijä Valtteri Aaltonen – valtteri.aaltonen@hdl.fi

**Seurakuntaopisto**

Hanketyöntekijä Kathy Metsälä – kathy.metsala@seurakuntaopisto.fi, p. 044 712 4986

Hanketyöntekijä Glenn Blomerus – glenn.blomerus@seurakuntaopisto.fi

**Otavan Opisto**

Hanketyöntekijä Janne Blomerus – janne.blomerus@otavanopisto.fi p. 044 794 5845

**Tšetanes naal – koulutuspoluilla -hankkeessa mukana olevien tehtävät**

**Diakonia-ammattikorkeakoulu (Diak)**

* koordinoi ja hallinnoi koko hanketta ja vastaa hankkeen raportoinnista
* organisoi ja toteuttaa valtakunnallisia tilaisuuksia yhdessä hankkeen muiden toteuttajien kanssa
* koordinoi ja toteuttaa hankkeen valtakunnallista ja alueellista viestintää
* pilotoi ja toteuttaa korkeakouluvalmiuksia vahvistavan tukipajan romaneille

**Suomen romanifoorumi ry**

* vahvistaa hankkeen yhteyksiä romaniväestöön ja rakentaa kulttuurisensitiivistä lähestymistapaa
* välittää tietoa hankkeesta jäsenjärjestöille, muille romanijärjestöille sekä yhteistyökumppaneille
* tiedottaa ja ohjaa romanihenkilöitä hankkeen toimenpiteisiin
* levittää hankkeen tuloksia ja toimintamalleja eri paikkakunnille

**Helsingin kaupunki**

* luo keinoja romaninuorten opintojen jatkumiseksi peruskoulusta toiselle asteelle
* edistää romanien opintojen nivelvaiheiden sujumista, ehkäisee opintojen keskeytymistä sekä rakentaa yksilöllisiä opintopolkuja
* nostaa näiden toimien avulla romanien koulutustasoa sekä lisää hyvinvointia ja osallisuutta

**Tampereen kaupunki**

* kehittää koulussa olevien romaninuorten tukimallin, joka auttaa kiinnittymistä jatkokoulutukseen
* vakiinnuttaa romanitaustaisia oppilaita kokonaisvaltaisesti koulutyössä ja siirtymävaiheissa tukevia käytäntöjä
* luo mallin toiminnallisesti tuetulle ja kannustavalle sillalle perusopetuksesta 2. asteen koulutukseen

**Salon kaupunki**

* järjestää opiskelun kautta yksilöityjä ja räätälöityjä polkuja työelämään
* luo Saloon pysyvän ja toimivan viranomaisten, romanitoimijoiden ja muiden sidosryhmien välisen yhteistyöverkoston tukemaan nivelvaiheissa ja koulutuspoluilla etenemistä
* tavoitteena on romanien koulutustason ja työllistymismahdollisuuksien parantaminen

**Helsingin Diakonissalaitos (HDL)**

* tavoittaa päihteitä käyttävät romaninuoret (erit. romanimiehet) ja tukee etenemistä koulutuspolulla
* sujuvoittaa peruskoulua käyvien tai keskeyttäneiden sekä 2.asteella opiskelevien romaninuorten koulutuksen nivelvaiheita ja edistää heidän jatkopolkuansa
* luo romaneille soveltuvaa pedagogista ohjauskonseptia valtakunnallisesti levitettäväksi
* selvittää pedagogisen osuuskuntatoiminnan soveltuvuutta ja mahdollisuuksien mukaan kokeilee sitä romaninuorten sisäisen yritteliäisyyden ja oman yritystoiminnan käynnistämiseksi
* ohjaa romanitaustaisia vankeja sekä rikostaustan omaavia tai rikoskierteeseen joutumisen uhan alla eläviä romaneja tavoitteena opiskeluihin ja työelämään kiinni pääseminen

**Kirkkopalvelut ry, Seurakuntaopisto:**

* sujuvoittaa romanitaustaisten nuorten ja aikuisten opintoihin- ja työhön siirtymispolkuja
* etsii ja vahvistaa niissä tarvittavia ohjauksen menetelmiä

**Otavan Opisto**

* rohkaisee jatko-opintoihin ja antaa välineitä niihin kiinni pääsemiseksi
* kokeilee nuorille toisen asteen romaniopiskelijoille kohdistettavaa oppilaitosrajat ylittävää vertaistukiryhmää sekä tiivistää yhteyksiä romaninuorten vanhempiin
* kehittää hakevan ja tukevan toiminnan mallin kouluttautumisen avuksi
* osallistuu romaneille suunnatun pedagogisen toimintakonseptin kehittämiseen